wickkiey/tamil-wikipedia-markdown huggingface dataset:
# பரீதா சாகீத்


**பரீதா சாகீத்** (*Farida Shaheed*) பாக்கித்தானைச் சேர்ந்த சமூகவியலாளரும் பெண்ணிய உரிமை ஆர்வலரும் ஆவார். 2012 ஆம் ஆண்டில், இவர் கலாச்சார உரிமைகள் துறையில் ஐக்கிய நாடுகள் அவைவின் சிறப்பு அறிக்கையாளராக நியமிக்கப்பட்டார். அதே நேரத்தில் 2022 முதல் கல்வித் துறையிலும் பணிபுரிந்தார். பாக்கித்தானில் உள்ள *ஷிர்கத் கா* என்ற மகளிர் வள மையத்தின் தலைவராக உள்ளார். மேலும் பாக்கித்தானிலும் உலகெங்கிலும் பாலினம் மற்றும் வர்க்க பகுப்பாய்வு குறித்த இவரது விரிவான பணிக்காக அறியப்படுகிறார்.  

## பணிகள்
கிராமப்புற வளர்ச்சி, தொழிலாளர், கலாச்சாரம், மதம் மற்றும் அரசு போன்ற பிரச்சினைகளில் பாலினம் மற்றும் பெண்ணிய கண்ணோட்டத்தைப் பயன்படுத்தி பரீதா 25 ஆண்டுகளுக்கும் மேலான ஆராய்ச்சி மற்றும் ஆர்வலர் அனுபவத்தைக் கொண்டுள்ளார். பெண்கள், வறியவர்கள், மத மற்றும் இன சிறுபான்மையினர் உள்ளிட்ட ஓரங்கட்டப்பட்ட சமூகங்களுக்கான கொள்கைகள் மற்றும் திட்டங்கள் மூலம் கலாச்சார உரிமைகளை மேம்படுத்துவதிலும் பாதுகாப்பதிலும் குறிப்பாக கவனம் செலுத்தியுள்ளார். பரீதா சாகீத், ஐக்கிய நாடுகள் அவை மற்றும் பாக்கித்தான் உட்பட சர்வதேச, பிராந்திய மற்றும் தேசிய பேச்சுவார்த்தைகளில் நிபுணராகவும் உள்ளார்.  

சாகீத் வாகித் பாக்கித்தானின் பெண்கள் உரிமைகள் வலையமைப்பான மகளிர் நடவடிக்கை மன்றத்தின் நிறுவன உறுப்பினராகவும், முஸ்லிம் சட்டங்களின் கீழ் வாழும் பெண்கள் என்ற நாடுகடந்த பெண்ணிய வலையமைப்பின் உறுப்பினராகவும் உள்ளார். கரீமா பென்னவுன் இந்தப் பொறுப்பிலிருந்த போது, 2009 முதல் 2015 வரை கலாச்சார உரிமைகள் துறையில் ஐக்கிய நாடுகளின் சிறப்பு அறிக்கையாளராக பணியாற்றினார். ஆகஸ்ட் 2022 இல் சாகீத் கல்வி உரிமைக்கான சிறப்பு அறிக்கையாளராக நியமிக்கப்பட்டார்.  

## விருதுகளும் அங்கீகாரமும்
நவம்பர் 12,2014 அன்று, பாலினம், கலாச்சாரம், மதம் மற்றும் அரசு குறித்த தனது பணிக்காக பரீதா சாகீத்துக்கு, மெக்சிகோ நகரப் பண்பாட்டு மையத்தின் சர்வதேச விருது வழங்கப்பட்டது. இவர் இதற்கு முன்பு பல விருதுகளைப் பெற்றிருந்தார். அவற்றில் இவர் இணைந்து எழுதிய *"டூ ஸ்டெப்ஸ் ஃபார்வர்டு, ஒன் ஸ்டெப் பேக்"* என்ற புத்தகத்திற்காகப் பெற்ற ‘பாக்கித்தான் பிரதமர் விருதும்’ அடங்கும்.  

## தேர்ந்தெடுக்கப்பட்ட வெளியீடுகள்
2010 ஆம் ஆண்டில்,மூன்றாம் உலக காலாண்டு இதழின் சிறப்புப் பதிப்பிற்காக வெளியிடப்பட்ட “போட்டியிடும் அடையாளங்கள்: பாலின அரசியல், பாக்கித்தானில் பாலின மதம்” என்ற கட்டுரையை எழுதினார். 1987 ஆம் ஆண்டில், இவர் கவார் மும்தாஜுடன் சேர்ந்து *வுமன் ஆப் பாக்கித்தான்: டு ஸ்டெப் பார்வார்டு, ஒ ஸ்டெப் பேக்?* என்ற தலைப்பில் ஒரு நூலை எழுதினார். இந்த நூல் 20 ஆம் நூற்றாண்டின் தொடக்கத்திலிருந்து 1980 களின் நடுப்பகுதி வரை தெற்காசியாவில் முஸ்லிம் பெண்கள் இயக்கங்களை காலவரிசைப்படுத்துதியது..  

## இதனையும் காண்க

- பாக்கித்தான் தேசிய மகளிர் நாள்
# பிவண்டி கிராமப்புற சட்டமன்றத் தொகுதி


**பிவண்டி கிராமப்புற சட்டமன்றத் தொகுதி** (Bhiwandi Rural Assembly constituency) என்பது மேற்கு இந்தியாவில் உள்ள மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இந்தத் தொகுதி தானே மாவட்டம் மற்றும் பால்கர் மாவட்டத்தில் அமைந்துள்ளது, இது பிவாண்டியின் மக்களவைதொகுதிக்கு உட்பட்ட ஒர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | விஷ்ணு சவாரா | பாரதிய ஜனதா கட்சி |
| 2014 | சாந்தாராம் மோர் | பாலாசாகேபஞ்சி சிவ சேனா |
| 2019 |  |  |
| 2024 |  |  |

## தேர்தல் முடிவுகள்
### 2024
# புக்கிட் நானாஸ் நிலையம்


**புக்கிட் நானாஸ் நிலையம்** அல்லது **புக்கிட் நானாஸ் மோனோரெயில் நிலையம்** (ஆங்கிலம்: *Bukit Nanas Station*; மலாய்: *Stesen Raja Chulan*; சீனம்: 拉惹朱兰站) என்பது மலேசியா, கோலாலம்பூர், சுல்தான் இசுமாயில் சாலை, கோலாலம்பூர் மோனோரெயில் வழித்தடத்தில் *(KL Monorail)* அமைந்துள்ள ஓர் ஒற்றைத் தண்டூர்தி நிலையமாகும். இந்த நிலையம் முன்னர் **பி. ராம்லி மோனோரெயில் நிலையம்** என்று அழைக்கப்பட்டது.  

இந்த நிலையம் கோலாலம்பூர் தங்க முக்கோணத்தின் *(Kuala Lumpur Golden Triangle)* வடக்குப் பகுதியில் அமைந்துள்ளது. புக்கிட் பிந்தாங் என்பது முன்பு **கோலாலம்பூர் தங்க முக்கோணம்** என்று அழைக்கப்பட்டது. இருப்பினும், இந்த நிலையம் அம்பாங்கின் மேற்கு முனையில் அமைந்துள்ளதாகவே கருதப்படுகிறது.  

புக்கிட் நானாஸ் அருகே கட்டப்பட்டதால், இந்த நிலையத்திற்கும் புக்கிட் நானாஸ் நிலையம் என பெயரிடப்பட்டது. கோலாலம்பூர் கோபுரம், ஒரு நீர் சுத்திகரிப்பு நிலையம்; மற்றும் ஒரு வனப்பகுதி; ஆகியவை இந்த நிலையத்திற்கு அருகில் உள்ளன. இந்த நிலையம் சுல்தான் இசுமாயில் சாலையின் மேலே அமைந்துள்ளது.  

## பொது

இந்த நிலையம் ஆகத்து 31, 2003 (மலேசிய விடுதலை நாள்) அன்று; மற்ற மோனோரெயில் நிலையங்களுடன் திறக்கப்பட்டது. கோலாலம்பூர் தங்க முக்கோணப் பகுதிக்குச் சேவை செய்யும் நான்கு கோலாலம்பூர் மோனோரெயில் நிலையங்களில் புக்கிட் நானாஸ் மோனோரெயில் நிலையமும் ஒன்றாகும்.  

இந்த நிலையத்தின் அமைவிடம் காரணமாக, பொதுவாக நெரிசல் நேரங்களில்; பொது விடுமுறை நாட்கள், வார இறுதி நாட்கள்; மற்றும் பள்ளி விடுமுறை நாட்களில் இந்த நிலையம் பரபரப்பாக இருக்கும். ஏனெனில் பயணிகள் பலர் கோலாலம்பூர் கோபுரத்தை அடைய இந்த நிலையத்தைப்ப் பயன்படுத்துகிறார்கள். மேலும் இந்த நிலையம் பல வணிக நிறுவனங்களுக்கு அருகிலும் அமைந்துள்ளது.  

## அருகாமை நிலயங்கள்

அருகாமையில் உள்ள நிலையங்கள்:  

## நிலைய தள அமைப்பு
**<small>பக்க மேடை</small>**

| **L1** | **இணைப்புவழி** | கட்டணம் கட்டுப்பாடு, பயணச்சீட்டு தானியங்கி, நிலையக் கட்டுப்பாடு, இணைப்புவழி, கட்டணமில்லாத பகுதி, நகரும் பாதை ⇌ தெரு நிலை. **நுழைவாயில் B** |  |
| --- | --- | --- | --- |
| **G** | **தெரு நிலை** | சுல்தான் இசுமாயில் சாலை; கடைகள், வாடகை வாகனங்கள் முனையம், பாதசாரி கடப்பு. **நுழைவாயில் A & C** | } |

இந்த நிலையத்தில் 2 வெளியேறும் வழிகள் உள்ளன. அருகிலுள்ள ராஜா சூலான் நிலையத்தைப் போலவே, இந்த புக்கிட் நானாஸ் நிலையமும், பல்வேறு கடைவல மையங்களுக்கு நடந்து செல்லும் தொலைவில்ல் உள்ளது.  

## காட்சியகம்
**புக்கிட் நானாஸ் நிலையக் காட்சிப் படங்கள்:**
# டிவி குளோபோ



**டிவி குளோபோ** க்ரூபோ குளோபோவுக்குச் சொந்தமான பிரேசிலிய தொலைக்காட்சி நெட்வொர்க் ஆகும். இது 26 ஏப்ரல் 1965 அன்று ராபர்டோ மரின்ஹோவால் நிறுவப்பட்டது.  

டிவி குளோபோ லத்தீன் அமெரிக்காவின் இரண்டாவது பெரிய வணிக தொலைக்காட்சி வலையமைப்பாகும். இது உலகின் இரண்டாவது பெரிய வணிக தொலைக்காட்சி வலையமைப்பாகவும், டெலினோவெலாக்களின் மிகப்பெரிய தயாரிப்பாளர்களாகவும் உள்ளது.
# சாகாபூர் சட்டமன்றத் தொகுதி


**சாகாபூர் சட்டமன்றத் தொகுதி** (Shahapur Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது. இது பழங்குடியின வேட்பாளர்களுக்காக ஒதுக்கப்பட்டுள்ளது. கர்நாடகாவிலும் சாகாபூர் என்ற பெயரில் ஓர் சட்டமன்றத் தொகுதியும் உள்ளது. சாகாபூர் தொகுதியானது பிவாண்டி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1967 | பி. ஆர். பாட்டீல் | சுயேச்சை |
| --- | --- | --- |
| 1972 | சிறீரங் சிங்கே | இந்திய தேசிய காங்கிரசு |
| 1978 | கிருசுணகாந்த் தெலம் | இந்திய விவசாயிகள் மற்றும் தொழிலாளர் கட்சி |
| 1980 | மகது பரோரா | இந்தியத் தேசிய காங்கிரசு (அ) |
| 1985 | இந்திய காங்கிரசு (சோசலிஸ்ட்) |  |
| 1990 | இந்திய தேசிய காங்கிரசு |  |
| 1995 | தௌலத் தரோடா | சிவ சேனா |
| 1999 |  |  |
| 2004 | மகது பரோரா | தேசியவாத காங்கிரசு கட்சி (சரத்சந்திர பவார்) |
| 2009 | தௌலத் தரோடா | சிவ சேனா |
| 2014 | பாண்டுரங் பரோரா | தேசியவாத காங்கிரசு கட்சி |
| 2019 | தௌலத் தரோடா |  |
| 2024 | } |  |

## தேர்தல் முடிவுகள்
### 2024
# நசரத்பேட்டை



**நசரத்பேட்டை** என்பது இந்தியா தமிழ்நாடு மாநிலத்தின் திருவள்ளூர் மாவட்டத்திலுள்ள பூந்தமல்லி ஊராட்சி ஒன்றிய நசரத்பேட்டை ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 47.43 மீ. உயரத்தில், என்ற புவியியல் ஆள்கூறுகள் கொண்டு நசரத்பேட்டை அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், நசரத்பேட்டை ஊரின் மொத்த மக்கள்தொகை 8,660 பேர் ஆகும். இதில் 4,343 பேர் ஆண்கள் மற்றும் 4,317 பேர் பெண்கள் ஆவர்.  
## சமயம்
### இந்துக் கோயில்
காசிவிசுவநாதர் கோயில் என்ற சிவன் கோயில் ஒன்று நசரத்பேட்டை பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
நசரத்பேட்டை பகுதியானது, பூந்தமல்லி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருவள்ளூர் மக்களவைத் தொகுதி சார்ந்தது.
# நூற்புறுப்பு



**நூற்புறுப்பு** (*Spinneret*) என்பது சிலந்தி அல்லது சில பூச்சியின் இளம் உயிரியில் பட்டினை வெளியேற்றும் சிறிய உறுப்பு ஆகும். முதிர்ச்சியடைந்த பூச்சிகளின் (*எம்பியோப்டெரா* வரிசை) முன்கால்களில் இவை காணப்படுகின்றன. நூற்பு உறுப்புகள் பொதுவாகச் சிலந்தியின் பின்னுடலின் அடிப்பகுதியில் காணப்படும். மேலும் இவை பொதுவாகக் கண்டங்களுடன் காணப்படும். பெரும்பாலான சிலந்திகளில் ஆறு நூற்புறுப்புகள் உள்ளன. சிலவற்றில் இரண்டு, நான்கு அல்லது எட்டு எனக் காணப்படும். இவை தனியாகவோ அல்லது இணைந்தோ செயல்படும்.  

நூற்பு உறுப்புகள் ஒற்றைத் துளையுடன் கூடிய எளிய அமைப்புகளாக இல்லாமல், நுண்ணிய ஆப்பு போன்று சிக்கலான கட்டமைப்புகளுடன், ஒவ்வொன்றும் ஓர் இழையினை உருவாக்கும் வகையில் அமைக்கப்பட்டிருக்கும். இது புரத மூலக்கூறுகளின் தேவையான நோக்கு நிலையை உருவாக்குகிறது. நூற்பு உறுப்பு செயல்பாடு இல்லாமல் உருவாகும் பட்டு பலவீனமாகவும் பயனற்றதாகவும் இருக்கும். நூற்பு உறுப்புகள் தனித்தனியாகவோ அல்லது குழுக்களாகவோ இருக்கலாம். இது பல்வேறு நோக்கங்களுக்காகப் பல வகையான பட்டுகளை உற்பத்தி செய்யப் பல்வேறு வழிகளில் பல இழைகளை இணைக்கச் சிலந்திகளை அனுமதிக்கிறது. நூற்பு உறுப்பு உருவவியல், எட்டுக்காலியியல் ஒரு மாதிரியின் உயிரலகினைக் கண்டறிய உதவுகிறது. எடுத்துக்காட்டாக, விசிறி வடிவ ஆப்பு வடிவ நூற்புறுப்பு அரானியோய்டியாவில் தனித்துவமானது. மேலும் உருளை சுரப்பி புள்ளிகள் எனக் குறிப்பிடப்படும் மூன்று தொகுதிகளில் காணப்படுகின்றன. இவை பெண் பூச்சிகளில் மட்டுமே காணப்படுகிறது. முட்டை பைகள் தயாரிக்க இவை பயன்படுகிறது. பாலைவனப் புல் சிலந்தி, *ஏஜெலெனோப்சிசு அபெர்டா ,* குறிப்பாக முக்கிய நூறுபுறுப்புகளைக் கொண்டுள்ளது. இவை இவற்றின் அடிவயிற்றின் முனையிலிருந்து நீண்டு செல்கின்றன.  

பல்வேறு வகையான சிலந்திகள் வலைகளை உருவாக்கவும், விந்தணுக்களைப் பரிமாற்றவும், பூச்சிகளைச் சுற்றி அடைத்துச் சிக்க வைக்கவும், முட்டை-கூடுகளை உருவாக்கவும், காற்றில் நிலையான மின்சாரத்தைக் கையாளவும், பறக்கவும் நூற்பு உறுப்பிலிருந்து வெளியேற்றப்பட்ட பட்டினைப் பயன்படுத்துகின்றன.  

சில பூச்சிகளின் இளம் உயிரிகள் (பட்டுப்புழு உட்பட) பட்டினை வெளியேற்றி தன்னைச் சுற்றிக் கூடமைத்து உருமாற்றத்தின் போது பாதுகாப்பிற்காகக் கூட்டுப்புழுக்கூட்டினை உருவாக்குகின்றன. எம்பியோப்டெரா சிலந்திகள் வலை சுழலுறிகள் என்று அழைக்கப்படுபவை, வேட்டையாடுபவர்களிடமிருந்தும் கூறுகளிலிருந்தும் பாதுகாப்பதற்காக பட்டினை உற்பத்தி செய்கின்றன.  

## பரிணாமம்
*வரிக்குதிரை டரான்டுலா* (*அபோனோபெல்மா சீமன்னி* ) சிலந்தியின் கால்களில் பட்டு உற்பத்தி செய்யும் உறுப்புகள் இருக்கலாம் என்ற அவதானிப்புகள் நூற்புறுப்புகளின் தோற்றம் குறித்த கேள்விகளுக்கு வழிவகுத்தன. சிலந்திகளில் உள்ள நூற்புறுப்புகள் முதலில் கால்களைப் பயன்படுத்தி தளங்களில் ஏற உதவுவதாகவும், பின்னர் பரிணமித்து வலை உருவாக்கத்திற்குப் பயன்படுத்தப்பட்டன என்ற கருதுகோளும் வழக்கத்திலிருந்தது.
# பாலத்தீன அரபு மகளிர் சங்கம்


**அரபு மகளிர் சங்கம்** என்றும் அழைக்கப்படும் **பாலத்தீன அரபு மகளிர் சங்கம்** (*Arab Women's Association of Palestine*) என்பது 1929 அக்டோபர் 26 அன்று பாலத்தீனத்தின் ஆணையின் கீழ் எருசலேமில் அரபு பெண்கள் நிர்வாகக் குழுவால் நிறுவப்பட்ட ஒரு பாலஸ்தீன பெண்கள் அமைப்பாகும்.  

1929 ஆம் ஆண்டில் எருசலேமில் முதல் பாலத்தீன அரபு மாநாட்டை அரபு பெண்கள் நிர்வாகக் குழு ஏற்பாடு செய்து நடத்தியது. இது அரபு மற்றும் இசுலாமிய உலகில் முதல் அனைத்துலக பெண்கள் மாநாடு மற்றும் முதல் கிழக்கு மகளிர் மாநாட்டின் முன்னோடியாகும்.  

1929 இல் எருசலேமில் கூடிய மாநாட்டில் இருநூறு பாலத்தீனிய முஸ்லிம் மற்றும் கிறிஸ்தவப் பெண்கள் கூடினர். இம்மாநாட்டில் 1917 பால்போர் பிரகடனத்தை ரத்து செய்தல், விகிதாசாரமாக பிரதிநிதித்துவ தேசிய அரசாங்கத்திற்கான பாலத்தீனத்தின் உரிமையை அங்கீகரித்தல் மற்றும் பாலத்தீனிய தொழில்களின் வளர்ச்சி ஆகியவற்றைக் கோரி மூன்று தீர்மானங்களை நிறைவேற்றியது.  

## அமைப்பு
19299ப் நடந்த பாலத்தீன கலவரம் ஒரு தேசிய பாலத்தீன அணிதிரட்டலுக்கு வழிவகுத்தது. இதன் விளைவாக அரபு மகளிர் நிர்வாகக் குழு நிறுவப்பட்டது. இது பாலத்தீனத்தில் முதல் பெண்கள் அமைப்பாகவும், பாலத்தீனிய பெண்கள் இயக்கத்தின் தொடக்க புள்ளியாகவும் இருந்தது.  

1929 ஆம் ஆண்டில் எருசலேமில் முதல் பாலத்தீன அரபு மகளிர் மாநாட்டை அரபு மகளிர் நிர்வாகக் குழு ஏற்பாடு செய்து நடத்தியது. இந்த மாநாட்டின் போது, அரபு மகளிர் நிர்வாகக் குழு பாலத்தீனத்தின் அரபு பெண்கள் சங்கத்தை நிறுவியது.  

அரபு மகளிர் நிர்வாகக் குழுவின் குறிக்கோள்கள் பின்வருமாறு கூறப்பட்டன:<blockquote>பாலத்தீனத்தில் அரபு பெண்களின் சமூக மற்றும் பொருளாதார விவகாரங்களின் மேம்பாட்டிற்காக பாடுபடுதல், பெண்களுக்கான கல்வி வசதிகளை விரிவுபடுத்துவதை உறுதி செய்தல், [மற்றும்] பெண்களின் நிலையை உயர்த்த அனைத்து சாத்தியமான மற்றும் சட்டப்பூர்வமான வழிகளையும் பயன்படுத்துதல்.</blockquote>பாலத்தீன பெண்கள் இயக்கத்தின் முன்னோடிகள் பொதுவாக மேற்கத்திய கல்வி கற்ற, மறைக்கப்பட்ட நவீனத்துவ நடுத்தர வர்க்கப் பெண்களின் சிறுபான்மையினரிடமிருந்து வந்தவர்கள், அவர்கள் எதிர்கால சுதந்திர பாலஸ்தீனத்தின் வெற்றிக்கு பங்களிக்கும் வகையில் பெண் விடுதலையை ஆதரித்தனர்.. அதன் உறுப்பினர்கள் பெண்கள் பாலினப் பாகுபாட்டை உடைத்து சமூகத்தில் பங்கேற்க ஊக்குவித்தனர்; குழுவின் ஒரு முக்கிய உறுப்பினரான, தாராப் அப்துல் ஹாடி, பாலத்தீன பெண்கள் தங்கள் முக்காடுகளை (ஹிஜாப்) அகற்ற ஊக்குவிக்கும் ஒரு முயற்சியான முக்காடுக்கு எதிரான பிரச்சாரத்தில் தீவிரமாக இருந்தார.  

## செயல்பாடு
பல பாலத்தீனிய நகரங்களில் அரபு மகளிர் நிர்வாகக் குழு தனது கிளைகளை உருவாக்கி, பாலத்தீனிய பெண்கள் இயக்கத்தின் முன்னணி அமைப்பாக மாறியது.  

பிரிட்டிஷ் ஆணைக்கு எதிரான அரபு போராட்டங்களில் இது தீவிரமாக இருந்தது: 1936 மற்றும் 1939 கிளர்ச்சிகளின் கைதிகள் மற்றும் கிளர்ச்சியாளர்களுக்கு ஆதரவை அளித்தது. பிரிட்டிஷ் அதிகாரிகளுக்கு எதிர்ப்பு தெரிவித்தது. மேலும், பாலத்தீனிய தேசிய இயக்கத்திற்கு சர்வதேச மற்றும் பிராந்திய ஆதரவைத் திரட்டியது.
# காஜ்ரா



**காஜ்ரா** (*Gajra*) என்பது தெற்காசியப் பெண்கள் பண்டிகைக் காலங்கள், திருமணங்கள் அல்லது அன்றாடப் பாரம்பரிய நிகழ்வுகளின் போது அலங்கார உடைகளின் ஒரு பகுதியாக அணியும் மலர் மாலையாகும். இவை பொதுவாகப் பல்வேறு வகையான மல்லிகைப் பூக்களால் தயாரிக்கப்படுகின்றன. உரோசா, கனகாம்பரம், பார்லேரியா ஆகியவை பூக்களும் காஜ்ரா தயாரிக்கப் பரவலாகப் பயன்படுத்தப்படுகின்றன. இதைப் பின்னல் சுருட்டலுடன் அணியலாம். தென்னிந்தியா, மகாராட்டிர, குசராத்து ஆகிய மாநிலங்களில் உள்ள பெண்கள் வழக்கமாகப் பாரம்பரிய உடைகளுடன் இவற்றை அணிவார்கள். இது முக்கியமாகப் பண்டிகைக் காலங்கள், திருமணங்களின் போது மணிக்கட்டில் அணியப்படுகிறது.  

காஜ்ரா என்பது ஒரு சிகை அலங்காரத்தை அலங்கரிக்கும் ஓர் அலங்காரமாகும். காஜ்ரா என்பது இந்தியாவில் நகைகளில் செய்யப்படும் ஒரு வகை முத்து வேலைப்பாட்டையும் குறிக்கிறது.  

## படங்கள்
# சூனில் வசந்த் போகரே


வைஸ் அட்மிரல் **சூனில் வசந்த் போகரே** (*Soonil Vasant Bhokare*) இந்தியக் கடற்படையின் முன்னாள் அதிகாரி ஆவார். இவர் கடைசியாக அணுசக்தி பாதுகாப்பு இயக்ககத்தின் தலைமை இயக்குநராகப் பணியாற்றினார்.  

## கல்வி
போகரே, சாத்தாராவிலுள்ள சைனிக் பள்ளியின் முன்னாள் மாணவர். மகாராட்டிரா மாநிலத்தின் புனே நகரத்தில் உள்ள கடக்வாஸ்லாவில் செயல்படும் தேசியப் பாதுகாப்புக் கழகத்தின் பட்டதாரி ஆவார். தமிழ்நாட்டின் வெலிங்டனிலுள்ள இராணுவ அதிகாரிகளுக்கான கல்லூரியிலும் பயின்றார். மோவ், இராணுவப் போர் கல்லூரியில் உயர் கட்டளைப் படிப்பில் பட்டம் பெற்றார். மேலும் கான்பராவில் உள்ள ஆத்திரேலிய பாதுகாப்புக் கல்லூரியில் பாதுகாப்பு மற்றும் மூலோபாய ஆய்வுகளில் முதுகலைப் பட்டமும் பெற்றுள்ளார்.  

## கடற்படை வாழ்க்கை
போகரே, *ஐஎன்எஸ் சிந்துகோஷ்*, *ஐஎன்எஸ் சிந்துத்வாஜ்*, *ஐஎன்எஸ் சிந்துசாஸ்திரா* ஆகிய நீர்மூழ்கிக் கப்பல்களுக்கும், வழிகாட்டப்பட்ட ஏவுகணை போர்க்கப்பலான *ஐஎன்எஸ் பியாஸ்* மற்றும் நீர்மூழ்கிக் கப்பல் தளமான *ஐஎன்எஸ் வச்ரபாகு*விற்கும் தலைமைதாங்கி கட்டளை அதிகாரியாக இருந்துள்ளார். கிழக்கு கடற்படை கட்டளையில், கமோடோர் கட்டளையில் நீர்மூழ்கிக் கப்பல்கள் (மேற்கு) மற்றும் தலைமைப் பணியாளர் அதிகாரி (செயல்பாடுகள்) கமாண்டராகவும் இருந்தார்.  

## வகித்த பதவிகள்
ரியர் அட்மிரலாக, போகரே நீர்மூழ்கிக் கப்பல்களில் கொடி அதிகாரியாகவும் (FOSM) பின்னர் கிழக்கு கடற்படையில் (FOCEF) கொடி அதிகாரியாகவும் பணியாற்றியுள்ளார். இவர் இந்திய கடற்படை கழகத்தின் தலைவராகவும் இருந்தார்.  

## விருதுகளும் கௌரவங்களும்
போகரேவுக்கு அதி விசிட்ட சேவா பதக்கம், யுத் சேவா பதக்கம், நவ சேனா பதக்கம் போன்ற விருதுகள் வழங்கப்பட்டுள்ளன.
# நம்பள்ளி சாராய்


**நம்பல்லி சாராய்** (*Nampally Sarai*) என்பது இந்தியாவின் ஆந்திர மாநிலத்தின் ஐதராபாத்தில் உள்ள நம்பள்ளியில் அமைந்துள்ள ஒரு பாரம்பரிய ஓய்வு இடமாகும். 'நம்பள்ளி சாராய்' அல்லது 'திப்பு கான் சாராய்', ஆறாவது நிஜாம் மீர் மக்பூப் அலி கானால் 1919ஆம் ஆண்டு முதல் உலகப் போர் ஒப்பந்தத்தின் நினைவாகக் கட்டப்பட்டது. முதலில் *சுலா சராய்* (அமைதியான ஓய்வு இடம்) என்று அழைக்கப்பட்ட இந்தக் கட்டிடம் நம்பள்ளி அருகே பரப்பளவில் பரவியிருந்தது. தொடருந்து நிலையம் மற்றும் *கரோர் கிரி* (சுங்க அலுவலகம்) ஆகியவற்றுக்கு அருகாமையில் இருப்பதால் இந்த இடம் தேர்ந்தெடுக்கப்பட்டது.  

1948ஆம் ஆண்டுக்குப் பிறகு ஆந்திரப் பிரதேச அரசால் இது ஒரு அரசு விருந்தினர் மாளிகையாகவும் பயன்படுத்தப்பட்டது. 2002ஆம் ஆண்டில், அரசாங்கம் இந்தக் கட்டமைப்பை இடித்துவிட்டு புதிய ஒன்றைக் கட்டுவது குறித்து யோசித்தது. 2011ஆம் ஆண்டில், பாரம்பரிய ஆர்வலர்களும் கலை மற்றும் கலாச்சாரப் பாரம்பரியத்திற்கான இந்தியத் தேசிய அறக்கட்டளையின் முயற்சிகள் காரணமாக, இது அரசாங்கத்திடமிருந்து பாரம்பரியத் தளத் தகுதியினைப் பெற்றது. இந்தக் கட்டிடம் மோசமாகப் பராமரிக்கப்பட்டு, பாழடைந்த நிலையில் உள்ளது. இது ஐதராபாத் மெட்ரோவிற்கு ஒப்படைக்கப்பட்டது. அவர்கள் சராய் தொடருந்து நிலையத்தை ஒரு மேல்நிலை நிலையமாகப் பயன்படுத்தி நம்பள்ளி தொடருந்து நிலையத்துடன் இணைக்கத் திட்டமிட்டனர். ஆனால் எதிர்ப்புகள் காரணமாக இந்தத் திட்டம் நிறுத்தி வைக்கப்பட்டது. தற்போது பெருநகர ஐதராபாத்து மாநகராட்சி இதை ஐதராபாத் மெட்ரோவிடமிருந்து திரும்பப் பெற்று இதே இடத்தில் ஒரு வணிக வளாகத்தைக் கட்ட திட்டமிட்டுள்ளது.
# ஜெய்ப்பூர் கதக் நிறுவனம்


**ஜெய்ப்பூர் கதக் நிறுவனம்** (*Jaipur Kathak Kendra*) என்பது கதக் நடனத்தினைக் கற்பிக்கும் நிறுவனமாகும். ஜெய்ப்பூர் *கரானாவை* ஆதரிப்பதற்கும் வளர்ப்பதற்கும் இது 1978ஆம் ஆண்டு ஜெய்ப்பூரில் இராசத்தான் அரசாங்கத்தால் நிறுவப்பட்டது. ஆராய்ச்சிப் பணிகள், கல்வி, பயிற்சியை மேம்படுத்துவதும், பயிற்சி பெற்ற மாணவர்களுக்கு வாய்ப்பினை வழிவகுத்துக் கொடுப்பதும், கதக்கை பிரபலப்படுத்துவதும் இந்த மையத்தின் முக்கிய முன்னுரிமையாகும். தற்போதைய தலைவர் ரேகா தாக்கர் ஆவார்.
# சாரதா (மலையாள இதழ்)

**சாரதா** (*Sharada-Malayalam women's magazine*) தென்னிந்திய மாநிலமான கேரளாவில் வெளியிடப்பட்ட இரண்டாவது மலையாளப் பெண்கள் பத்திரிகையாகும். 1904 நவம்பரில் கொச்சியின் திருப்பூணித்துறையிலிருந்து வெளியிடப்பட்டது. *சாரதா* இதழினை பி. கல்யாணி அம்மா, டி. சி. கல்யாணி அம்மா, டி. அம்முக்குட்டி அம்மா ஆகியோர் தொகுத்துள்ளனர். கேரளாவில் பெண்களால் தொகுத்து வெளியிடப்பட்ட முதல் பெண் பத்திரிகை இதுவாகும். இந்தப் பத்திரிகையின் உரிமையாளர் கே. நாராயண மேனன் ஆவார். இது பாரதி விலாசம் அச்சகத்தில் அச்சிடப்பட்டது.  

*சாரதாவின்* அச்சிடுதல் மூன்று ஆண்டுகளில் நிறுத்தப்பட்டது. அடுத்த ஆண்டு திருவனந்தபுரத்திலிருந்து மீண்டும் தொடங்கப்பட்டது. *சாரதா* 1908 வரை கே. இராமகிருஷ்ண பிள்ளையின் ஆதரவின் கீழ் அச்சிடப்பட்டது.  

ஒரு குறுகிய இடைவெளிக்குப் பிறகு, 1913ஆம் ஆண்டு கல்யாணி அம்மா மற்றும் பிற பெண் எழுத்தாளர்கள், சமூக ஆர்வலர்களின் ஆசிரியர் தலைமையில் பத்திரிகை மீண்டும் தொடங்கப்பட்டது. இந்த முறை இது 1925 வரை தொடர்ந்தது. இந்தப் பத்திரிகையை புனலூரைச் சேர்ந்த டி. கே. கல்யாணிகுட்டி அம்மா வெளியிட்டார்.  

*சாரதா* சமூகப் பிரச்சினைகள், பிற தலைப்புகளில் கட்டுரைகளை வெளியிட்டது. மலையாளப் பெண்களுக்குக் கல்வி கற்பித்து அவர்களின் வளர்ச்சியை வெளிக்கொண்டுவரும் நோக்கத்துடன் இது தொடங்கப்பட்டது.
# கட்டடக்கலை ஒளிப்படவியல்


**கட்டடக்கலை ஒளிப்படவியல்** அல்லது **கட்டிடக்கலை ஒளிப்படம்** (Architectural photography) எடுத்தல் என்பது புகைப்படத் துறையின் ஒரு துணை வகையாகும், இதில் முதன்மை முக்கியத்துவம் கட்டிடங்கள் மற்றும் அதை ஒத்த கட்டிடக்கலை கட்டமைப்புகளின் புகைப்படங்களைப் கைப்பற்றுவதில் செலுத்தப்படுகிறது, பொதுவாக அவை அழகியல் ரீதியாகவும் துல்லியமாகவும் இருக்க, கட்டிடக்கலை புகைப்படக் கலைஞர்கள் சிறப்பு உபகரணங்கள், நுட்பங்கள் மற்றும் ஒளிப்படக்கருவிகளைப் பயன்படுத்தி இத்தகைய சிறப்பு புகைப்படங்களை உருவாக்குவதில் திறமையைக் காட்டுகிறார்கள். கட்டடக்கலை என்பது வானளாவிய கட்டடங்கள் முதல் குடில்கள் வரை அனைத்தையும் உள்ளடக்கியது. நாம் செல்லும் எல்லா இடங்களிலும், நாம் தினமும் ஏதோ ஒரு வகையான கட்டடக்கலையால் சூழப்பட்டிருக்கிறோம். இதன் காரணமாக, ஒளிபடக் கலையில் கட்டடக்கலை மிகவும் பிரபலமான ஒன்றாக இருப்பதில் ஆச்சரியமில்லை.  

## வரலாறு
யோசெப் நிசிபோர் நியெப்சு எடுத்த முதல் நிரந்தர ஒளிப்படம், சாளரத்தினூடாகத் தெரியும் ஒரு காட்சி, அது கட்டடங்களின் காட்சியாக இருந்ததால் முதல் கட்டடக்கலை புகைப்படமாக கூறப்படுகிறது. இதேபோல், ஆரம்பகால ஒளிப்படக் கலைஞரான வில்லியம் என்றி பாக்சு டால்போட் எடுத்த ஒளிப்படங்கள் கட்டிடக்கலை பற்றியவை, மேலும் இதில் 1835 இல் எடுக்கப்பட்ட லாகாக் அபேயில் உள்ள ஒரு லேட்டிசுடு சாளரத்தின் ஒளிப்படமும் அடங்கும்.  

ஒளிப்படக் கலையின் வரலாறு முழுவதும், கட்டடங்கள் உள்ளிட்ட கட்டடக்கலை கட்டமைப்புகள் மிகவும் மதிப்புமிக்க புகைப்படப் பொருட்களாக இருந்து வருகின்றன, இது கட்டடக்கலை மற்றும் அதன் கலாச்சார முக்கியத்துவத்தின் மீதான சமூகத்தின் பாராட்டைப் பிரதிபலிக்கிறது. 1860களில், கட்டிடக்கலை புகைப்படம் எடுத்தல் ஒரு நிறுவப்பட்ட காட்சி ஊடகமாக மாறத் தொடங்கியது.  

கட்டட வடிவமைப்புகள் பாரம்பரிய வடிவங்களுடன் உருமாறியதால், கட்டடக்கலை ஒளிப்படக் கலையும் காலப்போக்கில் பரிணமித்தது. 20 ஆம் நூற்றாண்டின் முற்பகுதி முதல் நடுப்பகுதி வரை, ஒளிப்படக் கலைஞர்கள் தங்கள் கலவைகளில் மூலைவிட்டக் கோடுகள் மற்றும் தடித்த நிழல்களைப் பயன்படுத்தினர், மேலும் பிற புதுமையான நுட்பங்களையம் பரிசோதித்தனர், இதனால் கட்டடக்கலை ஒளிப்படம் எடுத்தல் மிகவும் ஆக்கப்பூர்வமாக மாறியது.  

1950களின் முற்பகுதியில், கட்டடக் கலைஞர்கள் அதிக ஒளிப்படக் கலைஞர்களை நியமிக்கப்பட்ட பணிகளுக்கு பணியமர்த்தத் தொடங்கினர், இதன் விளைவாக கட்டடக்கலை ஒளிப்படம் எடுத்தலில் முன்பு கருதப்பட்டதை விடவும் ஒரு கலை வடிவமாகவே பார்க்கப்பட்டது.
# கிரகலட்சுமி (இதழ்)



***கிரகலட்சுமி*** (*Grihalakshmi-magazine*) என்பது மாத்ருபூமி குழுமத்தால் இரு வாரங்களுக்கு ஒருமுறை வெளியிடப்படும் ஓர் இந்தியப் பத்திரிகை. திசம்பர் 2013 நிலவரப்படி, ஐஆர்எஸ் கணக்கெடுப்பு 2013-இன் படி, இது இந்தியாவில் ஐந்தாவது பெரிய பிராந்திய மொழி இதழாகும். சராசரியாக 826,000 பிரதிகள் விற்பனையாகியுள்ளன.  

## வரலாறு
மலையாளத்தில் வெளியிடப்பட்ட ஒரு பெண் பத்திரிகையான *கிரகலட்சுமி* 1979ஆம் ஆண்டு மாதாந்திர வெளியீடாகத் தொடங்கப்பட்டது. இது 2013-இல் மாதம் இருமுறை வெளியாகும் இதழாக மாறியது. *கிரகலட்சுமி* பத்திரிகை மாத்ருபூமிக்குச் சொந்தமானது. மேலும் இது கோழிக்கோட்டைத் தளமாகக் கொண்டு வெளியிடப்படுகிறது.  

பெண்மையைக் கொண்டாடும் விதமாக ஏற்பாடு செய்யப்பட்ட இந்த நெடுந்தொடர் ஓட்டத்தின் நோக்கம், இரவு நேரங்களிலும் தெருக்கள் பெண்களுக்குப் பாதுகாப்பானவை, சுதந்திரமானவை என்ற செய்தியைப் பரப்புவதாகும். இந்த நெடுந்தொட்டர் ஒட்டத்தில் சுமார் 2000 பேர் கலந்து கொண்டனர். அப்போதைய உள்துறை அமைச்சர் ரமேஷ் சென்னிதலா இந்த நிகழ்வைத் தொடங்கி வைத்தார். இந்த நெடுந்தொட்டர் ஓட்ட போட்டி சனவரி 30ஆம் தேதி இரவு 10:30 மணிக்குத் தொடங்கி சனவரி 31ஆம் தேதியுடன் முடிவடைந்தது. இது இரண்டு நாள் மாரத்தானாக மாறியது.
# மங்களம் வார இதழ்



**மங்களம்** (*Mangalam Weekly*) என்பது இந்திய மாநிலமான கேரளா கோட்டயத்தைத் தளமாகக் கொண்ட ஓர் இந்திய மலையாள மொழி வார இதழ் ஆகும். சாஜில் சிறீதர் மங்களம் வார இதழின் தற்போதைய ஆசிரியராக உள்ளார்.  

## வரலாறு
*மங்களம்* 1969ஆம் ஆண்டு எம். சி. வர்கீசால் மாத இதழாகத் தொடங்கப்பட்டது. பின்னர் வாராந்திர அடிப்படையில் வெளியிடப்பட்ட பத்திரிகையையும் அவர் தொகுத்தார். இந்தப் பத்திரிகையை மங்களம் பப்ளிகேஷன்ஸ் வெளியிடுகிறது. 1984ஆம் ஆண்டில் 1.7 மில்லியன் மங்களம் பிரதிகள் புழக்கத்தில் இருந்தது. மேலும் வெளிநாட்டில் வாழ்பவருக்காக ஒரு சிறப்புப் பன்னாட்டுப் பதிப்பை வெளியிடுகிறது.  

மங்களம் இதழ் *"கொடூரமான விதியின் பாதிக்கப்பட்டவர்கள்"* என்ற வழக்கமான பத்திக்குப் பெயர் பெற்றது. இது பாதிக்கப்பட்ட மக்களிடம் கவனத்தை ஈர்ப்பதுடன் அவர்களின் மறு வாழ்விற்காக நிதி திரட்டுகிறது. வரதட்சணையால் பாதிக்கப்பட்டவர்கள் தொடர்பான வாராந்திர வாசிப்புப் பகுதியினையும் இது கொண்டுள்ளது.  

இந்தப் பத்திரிகை கன்னட மொழியிலும் வெளியிடப்படுகிறது. ஏப்ரல் 2022-இல் மங்களம் அச்சில் வெளியிடுவது நிறுத்தப்பட்டு எண்ணிமத் தள வெளியீடாக மாற்றப்பட்டது.  

## தொகுப்பாசிரியர்கள்

- தேவசுயா மணிம்லா (1969–1973)
- ஐசக் பிலத்தாரா (1973–1974)
- ஜோர்ஜ் தையில் (1975–1976)
- அம்பட்டு சுகுமாரன் நாயர் (1977–1982)
- நடுவட்டம் சத்தியசீலன் (1983–1986)(1988–1995)(2007–2008)
- எம். ஜே. தாரிசு (1986–1988)
- அக்கீம் நட்டாசேரி (1995– 2002) (2009 – 2012)
- பி. ஓ. மோகன் (2003-2006)(2018-2020)
- சஜில் சிறீதர் (2012–2018)(2020–2023)
# பாலபூமி



**பாலபூமி** (*Balabhumi*; மலையாளம் : *ബാലഭൂമി*) என்பது மாத்ருபூமி பப்ளிகேஷன்சு மூலம் வெளியிடப்பட்ட ஒரு மலையாள நகைச்சுவை இதழ் ஆகும். இது கோழிக்கோடு சார்ந்த மலையாளச் செய்தித்தாள் நிறுவனமான மாத்ருபூமியால் ஏப்ரல் 1996இல் தொடங்கப்பட்டது. இந்தப் பத்திரிகை மே 1996இல் வார இதழாக மாறியது.  

நகைச்சுவை கதைகளுடன் உள்ளடக்கத்தில் கட்டுக்கதைகள் மற்றும் விசித்திரக் கதைகள், பாடல்கள்,(மொழிபெயர்க்கப்பட்ட) இலக்கியப் புராணக் கதைகள், பல்வேறு புதிர்கள் எனப் பல வகையான பகுதிகளை இந்த இதழ் வெளியிடுகிறது. *டிஸ்னி காமிக்சை* ஒருங்கிணைக்கும் முதல் மலையாளக் குழந்தைகளுக்கான நகைச்சுவைப் பத்திரிகை இதுவாகும்.  

## கதைகளும் கட்டுரைகளும்

- மேஜிக் மாலு: (கலைஞர்: எம். மோகன்தாசு) எந்தவொரு பிரச்சினையிலிருந்தும் அனைவருக்கும் உதவும் ஒரு மந்திரவாதி முயலின் கதை.
- இ-மேன்: (உன்னிகிருஷ்ணன் கிடங்கூர், ஜிங்கிள் பெல் படைப்புகள்): பாலபூமியின் ஒரே கதாநாயகன்
- மீசாமர்ஜரன் (வல்லிக்கோடு சந்தோசு, தேவபிரகாசு): இரண்டு சிறந்த நண்பர்களின் கதை ஆனால் இறுதியில் ஒரு சிக்கலில் விழுதல்.
- குஞ்சூசு:(உன்னிகிருஷ்ணன் கிடங்கூர், ஜிங்கிள் பெல் படைப்புகள்) பாலபூமியின் குறும்புக்கார பையன்களில் ஒருவன்.
- மல்லனுன்னியும் வில்லனுன்னியும்: (உன்னிகிருஷ்ணன் கிடங்கூர், ஜிங்கிள் பெல் படைப்புகள்) இரண்டு சகோதரர்களின் கதை ஒருவர் (வில்லுன்னி) புத்திசாலி ஆனால் வலிமையானவர் அல்ல, மற்றொருவர் (மல்லனுன்னி) வலிமையானவர் ஆனால் புத்திசாலி அல்ல.
- மாஸ்டர் டின்டு: பிரமாத துணுக்கள் சொல்லும் ஒரு குறும்புக்கார பையனின் கதை.
- போலி: குறும்புக்காரப் பெண்ணின் கதை.
- விக்ரு & துர்பாலன்: (உன்னிகிருஷ்ணன் கிடங்கூர், ஜிங்கிள் பெல் படைப்புகள்) துர்பாலன் என்ற சிங்கத்துடன் நட்பு கொண்ட ஒரு குட்டி கரடியின் கதை.
- கிரா
# குட்டிகளுடே தீபிகா



***குட்டிகளுடே தீபிகா*** (*Kuttikalude Deepika*) என்பது இராச்டிரிய தீபிகா லிமிடெட் மூலம் கேரளாவின் கோட்டயத்திலிருந்து வெளியிடப்பட்ட மலையாளக் குழந்தைகள் இதழாகும்.  

இந்த இதழ் மலையாளத்தில் முன்னோடியான குழந்தைகள் பத்திரிகைகளில் ஒன்றாகும். இது 1952இல் தொடங்கப்பட்டது. இன்னும் அச்சு, இணையப் பதிப்புகளாக வெளியிடப்படுகிறது.
# நானா



**நானா** (*Nana-magazine*) என்பது *கேரள சப்தம்* வெளியீடுகளால் வாரந்தோறும் வெளியிடப்படும் ஓர் இந்திய மலையாள மொழி திரைப்பட இதழாகும். இந்தப் பத்திரிகை 1972ஆம் ஆண்டு ஆர். கிருஷ்ணசாமி ரெட்டியாரால் வெளியிடத் தொடங்கியது. இது இந்தியாவில் விற்பனையில் உள்ள மிகப்பெரிய மலையாள மொழி பத்திரிகைகளில் ஒன்றாகும்.
# நா டி'சோசா



**நா டி'சோசா** (*Na D'Souza*) கன்னட மொழியில் எழுதும் ஓர் இந்திய எழுத்தாளர் ஆவார். இவர் நோர்பர்ட் டி'சோசா என்ற பெயராலும் அறியப்படுகிறார். மடிக்கேரியில் நடைபெற்ற 80-ஆவது கன்னட சாகித்ய சம்மேளனத்தின் தலைவராக இவர் இருந்தார்.  

## வாழ்க்கை மற்றும் தொழில்
நா டி'சோசா கர்நாடக மாநிலம் சாகரா நகரத்தில் 1937 ஆம் ஆண்டு சூன் மாதம் 6 ஆம் தேதியன்று பிறந்தார். தனது தொடக்கக் கல்வியை புனித ஜோசப் உயர்நிலைப் பள்ளியிலும், சிமோகாவின் சக்யாத்ரி கல்லூரியிலும் முடித்தார். கர்நாடக பொதுப்பணித் துறையில் 37 ஆண்டுகள் பணியாற்றினார். பிலோமினா டி'சோசாவை மணந்த இவருக்கு மூன்று குழந்தைகள் இருந்தனர்.  

நா டி'சோசா நாற்பதற்கும் மேற்பட்ட நாவல்கள், பல சிறுகதைகள், நாடகங்கள் மற்றும் குழந்தைகளுக்கான இலக்கியங்களை எழுதியுள்ளார் மேலும் இவர் வெளியிட்ட மொத்த புத்தகங்களின் எண்ணிக்கை 94 என்ற எண்ணிக்கையைத் தாண்டியுள்ளது. தனது குழந்தைகள் நாவலான *முலுகடய ஊரிகே பந்தவரு* நூலுக்காக மத்திய சாகித்ய அகாடமியின் பால சாகித்ய புரசுகார் விருதைப் பெற்றார்.  

டி'சோசா 2025 ஆம் ஆண்டு சனவரி 5 ஆம் தேதியன்று தனது 87 வயதில் இறந்தார்.  

## பாராட்டுகள்

- கர்நாடக சாகித்ய அகாடமி விருது – 1993
- கர்நாடக ராஜ்யோத்சவா விருது – 1998
- அல்வாசு நுதிசிறி விருது – 2006
- குவேம்பு பல்கலைக்கழகத்தின் கெளரவ டாக்டர் பட்டம் (D.Lit)
# எழுதிங்கள்

**எழுதிங்கள்**, கொங்கு பெண் மக்களுக்கு தொன்று தொட்டு செய்யப்பெறும் இனச்சடங்கு.  
கொங்கு நாட்டு சீர் முறைகளில் ஒன்று. கோவில் திருக்குடமுழுக்குகளிலோ, திருமணம் உள்ளிட்ட விசேஷங்களிலோ, கோலாகல சீராக எழுதிங்கள் சீர் செய்யப்படுகிறது. பெண்ணின் பெருமையையும் பிறந்த குல முக்கியத்துவத்தையும் சகோதரத்துவதுடன் சீர் வழி வழங்கும் வழக்கம் கொங்கு நாட்டில் உள்ளது.  

## வழக்கம்
கொங்கு வேளாளப் பெண்கள், திருமணமாகி பிள்ளைப்பேரு பெற்ற பின்னர் பெற்றோரிடமிருந்து எழுதிங்கள் சீர் பெற்று அனைத்து பொது இனச் சடங்கிலும் முன்னின்று நடத்தும் சுமங்கலிகளாக அங்கீகாரம் பெறும் சடங்கு முறை எழுதிங்கள் சீர் ஆகும். அவர்களை எழுதிங்கள் சீர்க்காரிகள் என அழைப்பர்.  
எழுதிங்கள் சீர் என்பது ஏழு மாதங்கள் விரதம் இருந்து, இச்சீர் பெற்ற பின்னரே இப்பெண்கள் அனைத்துச் சடங்குகளிலும் முன்னின்று செய்யும் உரிமையைப் பெறுகின்றனர்.  

## முறைகள்
### நீராடல்
சீர் செய்துகொள்ளும் பெண்ணைக் கிழக்குப் பார்த்து அமரவைத்து மூன்று செம்பு தண்ணீர் ஊற்றி நெய்யுடன் சேர்த்து பிசைந்த சோற்றை நெற்றியில் மூன்று முறை தேய்த்து, பின்னர் நீராட்டுவர்.  
### ஆக்கை பொடுதல்
செஞ்சோற்று உருண்டைகளை இடம் வலமாக மூன்று முறை சுற்றி மூன்று திசைகளில் இடுவர். அருமைக்காரர் மற்றும் முன்பே எழுதிங்கள் செய்துகொண்ட பெண்கள் இருவர் ஆகிய மூவரும் இச்சடங்கைச் செய்கின்றனர்.  
### புளியங்கொம்பு தாண்டுதல்
புளியமரத்தின் இளங்குச்சியாகிய விளாரை இரண்டாகப் பிளந்து அதனை அருமைக்காரர், சீர்ப்பெண்கள் இருவர் ஆகிய மூவரும் எழுதிங்கள் செய்துகொள்ளும் பெண்ணின் தலையை இடம் வலமாக மூன்று முறை சுற்றியபின் ஒவ்வொன்றாகத் தலையில் இருந்து பாதம் வரை இறக்கி அதனை தாண்டச் செய்வர்.  
### மஞ்சன நீராட்டு
மஞ்சள்பூசிக் குளிக்கச் செய்து சருவச் சட்டியில் பழம், சர்க்கரை, சாதம் போன்றவற்றை அருமைக்காரர், நாவிதர், சீர்காரப் பெண் ஆகிய மூவரும் பெண்ணின் தலையை சுற்றுவர்.  
### மாற்றுதுணி அணிவித்தல்
வண்ணார் கொடுக்கும் மாற்றுத் துணியை அணியச் செய்வர்.  
### இறைவி வழிபாடு
சீர்க்கார பெண்ணைப் பேழையில் நிறுத்தி பூசை செய்வர்.  
### குழவிக்கல் எடுத்தல்
கணவனின் தங்கை அல்லது அண்ணனின் மனைவி அல்லது எழுதிங்கள் சீர் பெற்ற மங்கையர் குழவிக்கல் எடுத்து சடங்கு செய்வர்.  
### மாவு பிளத்தல்
தினை மாவில் அச்சு வெல்லம் வைத்து ஒரே வகையான விறகினால் அடுப்பெரித்து வேகவைக்கப்பட்ட கோதை மாவினைக் கோடரியால் பிளத்தல்.  
### நெற்றியில் திலகமிடல்
குங்குமம் அணிந்து சடங்கு செய்யும் அங்கீகாரமும் முறைமயும் பெறுதல்.
# பண்டைய இந்திய கட்டிடக்கலை



இந்திய வெண்கலக் காலம் முதல் கிபி 800 வரை பண்டைய இந்திய கட்டிடக்கலையின் காலமாக கணிக்கப்பட்டுள்ளது. இதன் இறுதிக்கட்டத்தில் இந்தியாவிலிருந்த புத்த மதம் பெரிதும் வீழ்ச்சியடைந்திருந்தது. மேலும் இந்து சமயம் கோலோச்சிய காலமுமாகும். மத மற்றும் மதச்சார்பற்ற கட்டிட பாணிகள் பல்வேறு பரிமாணாங்களுடன் பல்வகை வடிவங்களை எடுத்தன. பிற்காலத்திய மாபெரும் கட்டிட மாற்றங்களுக்கு ஈடு கொடுத்து தக்க வைக்கும் வகையில் இஸ்லாம் மற்றும் ஐரோப்பியர்களின் வருகையால் கொண்டுவரப்பட்ட சில சக்திவாய்ந்த மாற்றங்களுக்குப் பிறகும் அவை தக்கவைத்துக்கொண்டன.  

மிகவும் ஆரம்பகால இந்திய கட்டிடக்கலை முழுக்க மரத்தால் இழைக்கப்பட்டது. இது கிட்டத்தட்ட எப்போதும் சிதைந்தாகவோ, எரிந்ததாகவோ, அல்லது செங்கல், போன்ற சுதைவடிவ மறுபயன்பாட்டிற்காக எடுத்துச் செல்பவையாகவோ இருந்தன. கிமு 250 ஆம் ஆண்டில் தொடங்கி, பெரிய அளவிலான இந்திய கற்சிலைக் கட்டிடக்கலை, குறிப்பாக முக்கியமானதாக இருந்தது. ஏனெனில் அதில் பெரும்பாலானவை சமகாலங்களில் கட்டப்பட்ட கட்டிடங்களிலிருந்து தெளிவாக மாறுபட்டிருந்தன, அவற்றில் எந்த உதாரணமும் மீதம் இல்லை. அடித்தளம் தோண்டப்படுவதற்கு பல முக்கியமான தளங்கள் மட்டுமே எஞ்சி உள்ளன, ஆனால் கட்டமைப்புகளின் மேற்பகுதிகள் முற்றிலும் மறைந்துவிட்டன.  

வெண்கலக் காலத்தில், சிந்து சமவெளி நாகரிகத்தில் முதல் நகரங்கள் தோன்றின. கிமு 1200ம் ஆண்டிலேயே கங்கை சமவெளிகளில் கோட்டை நகரங்களின் தோற்றத்துடன், வடக்கு கருப்பு மெருகூட்டப்பட்ட பொருட்களின் வனப்புடன் நகரமயமாக்கல் தொடங்கப்பெற்றிருந்தது. இந்திய நாணயங்கள் மற்றும் இந்திய கட்டிடக்கலையில் கல் பெரும்பாலும் பயன்படுத்தப்பட்டதால் மகாசன பாத காலம் என வகைப்படுத்தப்பட்டது. மௌரியக் காலம் இந்திய கட்டிடக்கலையின் பாரம்பரியக் காலத்தின் தொடக்கமாகக் கருதப்படுகிறது. ஆரம்ப இடைக்கால காலத்தில் நாகரா மற்றும் திராவிட கட்டிடக்கலை பாணிகள் இந்து மறுமலர்ச்சியின் எழுச்சி மற்றும் இந்திய துணைக் கண்டத்தில் இந்து கோயில் கட்டிடக்கலை முக்கிய பங்குடன் வளர்ந்தன.  

## வரலாற்றுக்கு முந்தைய காலம்

### பாகோர் பழங்காலக் கோயில்
இந்தியாவின் மத்தியப் பிரதேசத்திலுள்ள, சித்தி மாவட்டத்தில் பாகோரில் தெய்வத்தை வழிபடுவதற்காக அர்ப்பணிக்கப்பட்ட கிமு 1 க்கிற்கும் முந்தைய பழங்கற்காலத்திலிருந்த ஒரு வலுவான கோயிலாகக் கண்டறியப்பட்டுள்ளது.
# சோடியம் இருதயோபாசுபேட்டு



**சோடியம் இருதயோபாசுபேட்டு** (*Sodium dithiophosphate*) Na<sub>3</sub>PS<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம் டைதயோபாசுபேட்டு என்ற பெயராலும் இந்த உப்பு அறியப்படுகிறது. பொதுவாக நீரேற்றப்பட்ட திடப்பொருளாகவோ அல்லது சோடியம் மோனோதயோபாசுபேட்டு மற்றும் சோடியம் டிரைதயோபாசுபேட்டு போன்ற பிற தயோபாசுபேட்டுகளுடன் சேர்ந்து நீர் கரைசலாகவோ இந்த உப்பு வழங்கப்படுகிறது. இச்சேர்மம் நிறமற்ற ஒரு சேர்மமாகும். ஆனால் வணிக மாதிரிகள் அசுத்தங்கள் இருப்பதால் கருமையாகத் தோன்றும். மாலிப்டினத்தை அதன் தாதுக்களிலிருந்து தனிமைப்படுத்த சோடியம் இருதயோபாசுபேட்டு பயன்படுகிறது.  
## தயாரிப்பு
பாசுபரஸ் பெண்டாசல்பைடின் அடிப்படையான நீராற்பகுப்பு வினையுடன் தொடங்கி பலபடி நிலை செயல்முறையில் தயாரிக்கப்படுகிறது:  
:P<sub>2</sub>S<sub>5</sub> + 6 NaOH → 2 Na<sub>3</sub>PO<sub>2</sub>S<sub>2</sub> + H<sub>2</sub>S + 2 H<sub>2</sub>O  
குறிப்பாக ஒரு நீர் கரைசலாக சூடாக்கும் போது இந்த உப்பு Na<sub>3</sub>PO<sub>2</sub>S<sub>2</sub><sup>.</sup>(H<sub>2</sub>O)<sub>11</sub> என்ற நீரேற்றாகத் தனிமைப்படுத்தப்பட்டு நீராற்பகுப்புக்கு ஆளாகிறது:  
:Na<sub>3</sub>PO<sub>2</sub>S<sub>2</sub> + 2 H<sub>2</sub>O → Na<sub>3</sub>PO<sub>3</sub>S + H<sub>2</sub>S  
எக்சு கதிர் படிகவியல் முடிவு சோடியம் இருதயோபாசுபேட்டு சேர்மத்தின் கட்டமைப்பை வழங்குகிறது.  
## பயன்பாடுகள்
தாதுக்களின் பிற கூறுகளிலிருந்து மாலிப்டினைட்டை (MoS<sub>2</sub>) சுத்திகரிப்பதில் இந்த உப்பு ஒரு மிதவை முகவராகப் பயன்படுத்தப்படுகிறது. இங்கு இது பொதுவாக "நோக்சு வினைப்பொருள்" என்று அழைக்கப்படுகிறது. (1948 ஆம் ஆண்டில் காப்புரிமை பெற்ற சார்லசு எம். நோக்சு என்பவரின் பெயரால் இவ்வினையாக்கிக்கு அப்பெயரிடப்பட்டது). பாசுபரசு பெண்டாசல்பைடை சோடியம் ஐதராக்சைடுடன் சேர்த்து வினைபுரியச் செய்வதன் மூலம் இந்த உப்பு உருவாகிறது. பெரும்பாலும் அசுத்த வினையாக்கிகளைப் பயன்படுத்தி விரும்பிய உப்பு மற்றும் தொடர்புடைய தயோபாசுபேட்டுகள் மற்றும் ஆக்சிசனேற்றப்பட்ட இனங்களின் கலவையைக் கொடுக்கிறது. பொதுவாக நீர்வெறுப்புத் தன்மை கொண்ட மாலிப்டினைட்டு துகள்கள், இந்த உப்பின் முன்னிலையில் நீர்விருப்பத் தன்மை கொண்ட துகள்களாக மாறுகின்றன. இந்த சூழலில், நோக்சு வினைப்பொருள் "மனச்சோர்வு மருந்து" என்று அழைக்கப்படுகிறது, ஏனெனில் இது மாலிப்டினைட்டு அல்லாத மற்ற திடப்பொருட்களின் மிதக்கும் போக்கை அடக்குகிறது.
# வயநாடு சீரகசாலா அரிசி



**வயநாடு சீரகசாலா அரிசி** (*Wayanad Jeerakasala rice*) என்பது தென்னிந்திய மாநிலமான கேரளாவில் முக்கியமாக வளர்க்கப்படும் தங்க மஞ்சள் நிறத்துடன் கூடிய பாரம்பரிய, பாசுமதி அல்லாத, நடுத்தர நறுமண அரிசி வகையாகும். இது வயநாடு மாவட்டத்தில் பொதுவாகவும் பரவலாகவும் பயிரிடப்படும் ஒரு பயிர். இதே பகுதியைச் சேர்ந்த மற்றொரு வகை, வயநாடு காந்தகசாலா அரிசி. இது இதன் சந்தன மனத்திற்காகவும் சுவைக்காகவும் பெயர் பெற்றது. வயநாடு சீரகசாலா அரிசி தோற்றத்திலும் சுவையிலும் சீரகத்தை ஒத்திருக்கிறது. ஆனால் மிகவும் தனித்துவமானது.  

இந்தியப் புவிசார் குறியீட்டின் கீழ், இது "வயநாடு சீரகசாலா அரிசி" என்று குறிப்பிடப்படுகிறது.  

## பெயர்
வயநாட்டில் சீரகசாலா அரிசி ஒரு மதிப்புமிக்க பயிராகும். மேலும் இது பயிரிடப்படும் இந்த இடத்தின் பெயரால் இது அழைக்கப்படுகிறது. "சீரா" என்றால் சீரகம் என்றும், "கசாலா" என்றால் உள்ளூர் மொழியான மலையாளத்தில் விதை என்றும் பொருள்.  

## விளக்கம்
வயநாடு சீரகசாலா அரிசியின் பண்புகள்  

### பண்புகள்

- வயநாடு சீரகசாலா அரிசி அதன் மணம், சீரகத்தின் நறுமணத்திற்கு இணையானது. இதன் தனித்துவத்திற்குக் காலநிலை நிலைமைகள், பல்வேறு வகைகள், இயற்கை சாகுபடி முறைகள் ஆகியவை காரணம். வயநாட்டின் பள்ளத்தாக்கு அடிப்பகுதியில் வளர்க்கப்படும் குறைந்த வெப்பநிலை இந்த மணம் கொண்ட அரிசி வகையைப் பயிரிடுவதை ஊக்குவிக்கிறது.

### சாகுபடி

- வயநாடு சீரகசாலா நெல் நாஞ்சா பருவத்தில் (சம்பா) பாரம்பரிய அறிவு, நடைமுறைகளைப் பயன்படுத்திப் பயிரிடப்படுகிறது. வயநாட்டின் பழங்குடியினர், குறிச்சியார்கள், குறும்பர்கள் உட்பட, தங்கள் வாழ்வாதாரம் மற்றும் உணவுப் பாதுகாப்பிற்காக நெல்லை நம்பியுள்ளனர். வயநாடு செட்டிகள், குறிச்சியா, குருமா பழங்குடி குழுக்கள் பாரம்பரியமாக இந்த நெல் வகையைப் பயிரிடுகின்றனர். எதிர்காலச் சந்ததியினருக்காக இதைப் பாதுகாக்கவும் உறுதிபூண்டுள்ளனர்.

### பயன்பாடு

- இந்த அரிசி நெய் சாதம் தயாரிக்கப் பயன்படுகிறது. இது "நெய்சோர்" என்றும் அழைக்கப்படுகிறது. இது கேரள முஸ்லிம்களின் சுவையான உணவாகும். மேலும் இது ஒரு முக்கிய மாப்பிளமார் உணவு வகையாகும்.

## புவிசார் குறியீடு
சீர்கசால அரிசி இந்திய அரசின் கீழ் உள்ள புவிசார் குறியீடு பதிவேட்டில் புவிசார் குறியீடு பதிவு தகுதியினை 4 அக்டோபர் 2010 அன்று பெற்றது. இத்தகுதி 22 செப்டம்பர் 2029 வரை செல்லுபடியாகும்.  

திருச்சூரில் உள்ள கேரள வேளாண் பல்கலைக் கழகம், வயநாட்டைச் சேர்ந்த *ஜில்லா சுகந்தா நெல்லுல்படக கர்சக சமிதி*, வயநாடு சீரகசாலா அரிசியின் புவிசார் குறியீடு பதிவு செய்ய முன்மொழிந்தன. செப்டம்பர் 2009-இல் விண்ணப்பத்தைத் தாக்கல் செய்த பிறகு, 2010ஆம் ஆண்டில் சென்னையில் உள்ள புவியியல் குறியீட்டுப் பதிவேட்டால் அரிசிக்குப் புவிசார் குறியீடு வழங்கப்பட்டது. இதனால் "வயநாடு சீரகசாலா அரிசி" என்ற பெயர் இப்பகுதியில் விளையும் அரிசிக்கு மட்டுமே பிரத்தியேகமாக வழங்கப்பட்டது. இதனால் இது பொக்காலி அரிசிக்குப் பிறகு கேரளாவிலிருந்து புவிசார் குறியிடு தகுதி பெரும் மூன்றாவது அரிசி வகையாகவும், கேரளாவிலிருந்து புவிசார் குறியீடு பெறும் 20வது வகைப் பொருளாகவும் மாறியது.  

புவிசார் குறியீடு அரிசியைச் சட்டவிரோத விற்பனை செய்தல், சந்தைப்படுத்தலிலிருந்து பாதுகாக்கிறது. மேலும் இதற்குச் சட்டப் பாதுகாப்பையும் தனித்துவமான அடையாளத்தையும் வழங்குகிறது.
# இந்தியா–அமெரிக்கா பாதுகாப்பு முடுக்க சுற்றுச்சூழல் அமைப்பு

**இந்தியா–அமெரிக்கா பாதுகாப்பு முடுக்க சுற்றுச்சூழல் அமைப்பு** (*India–United States Defense Acceleration Ecosystem*) என்பது இந்தியாவிற்கும் அமெரிக்காவிற்கும் இடையிலான தொழில்நுட்பம் மற்றும் பாதுகாப்புத் துறை ஒத்துழைப்பில் ஒரு போர்த்திறஞ்சார்ந்த கூட்டணியாகும்.  

## பின்னணி

2023 ஆம் ஆண்டு சூன் மாதம் 21 ஆம் தேதியன்று வாசிங்டன், டி.சி.யில் அமெரிக்க-இந்திய வணிகக் குழுவால் நடத்தப்பட்ட ஒரு நிகழ்வில் அமெரிக்க பாதுகாப்புத் துறையும் இந்கிய பாதுகாப்பு அமைச்சகமும் சேர்ந்து இந்த கூட்டணி அமைப்பை தொடங்கின. நிகழ்வின் போது இந்தியா–அமெரிக்கா பாதுகாப்பு முடுக்க சுற்றுச்சூழல் அமைப்பு பங்கேற்பாளர்களுக்கான ஒத்துழைப்புத் திட்டத்தை விவரிக்கும் ஓர் உண்மைத்தாள் வெளியிடப்பட்டது. இந்தத் திட்டம் இரண்டு முக்கிய கருப்பொருள்களை மையமாகக் கொண்டிருந்தது. 'இருதரப்பு ஒத்துழைப்பு நெறிமுறை' மற்றும் 'பொது-தனியார் கூட்டாண்மைகள்' என்பன அந்த முக்கிய கருப்பொருள்களாகும்.  

அமைப்பின் தொடக்கவிழா, இந்தியப் பிரதமர் நரேந்திர மோடியின் மூன்று நாள் அமெரிக்கப் பயணத்துடன் ஒரே நேரத்தில் நடந்தது. இதை அமெரிக்க குடியரசுத்தலைவர் ஜோ பைடன் தொகுத்து வழங்கினார்.இந்த தொடக்கவிழா அமெரிக்க-இந்திய விமர்சன மற்றும் வளர்ந்து வரும் தொழில்நுட்ப முன்முயற்சி செயல்படுத்தப்பட்ட சிறிது நேரத்திலேயே நடந்தது என்பது குறிப்பிடத்தக்கதாகும்.(iCET)
# மராட்டிபாளையம்



**மராட்டிபாளையம்** என்பது இந்தியா தமிழ்நாடு மாநிலத்தின் வேலூர் மாவட்டத்திலுள்ள ஆலங்காயம் ஊராட்சி ஒன்றிய வெள்ளக்குட்டை ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 332.23 மீ. உயரத்தில், என்ற புவியியல் ஆள்கூறுகள் கொண்டு மராட்டிபாளையம் அமையப் பெற்றுள்ளது.  

## அரசியல்
மராட்டிபாளையம் பகுதியானது, வாணியம்பாடி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, வேலூர் மக்களவைத் தொகுதி சார்ந்தது.
# நிலோபர் பக்தியார்


**நிலோபர் பக்தியார்** (*Nilofar Bakhtiar*) பாக்கித்தானைச் சேர்ந்த ஓர் பொது அதிகாரி ஆவார். வெளியிடத்தில் வேறொரு ஆணை கட்டிப் பிடித்த குற்றச்சாட்டில் சிக்கி தான் பதவி விலகும் வரை இவர் பாக்கித்தான் பிரதமர் சௌகத் அசீசின் அமைச்சரவையில் சுற்றுலாவுக்கான மத்திய அமைச்சராக இருந்தார். இவர் பாக்கித்தான் நாடாளுமன்றத்தின் மேலவை உறுப்பினராக இருந்தார். நிலோபர் பெண்களின் சமூக அந்தஸ்தை மேம்படுத்துவதற்கும், சுகாதாரம் மற்றும் கல்வித் துறைகளிலும் பணியாற்றியுள்ளார்.  

## இளமை வாழ்க்கை
நிலோபர், பாக்கித்தானின் பஞ்சாபிலுள்ள அதாலி எனும் ஊரில் ஒரு பஞ்சாபி முஸ்லிம் குடும்பத்தில் பிறந்தார். இவர்கள் குடும்பம் சமூகப் பணி மற்றும் இராணுவ சேவையின் பின்னணியைக் கொண்டுள்ளது. பின்னர் இவர் 2018 இல் முன்னாள் பாக்கிதானிய துடுப்பாட்டத் தலைவரான இம்ரான் கானால் நிறுவப்பட்ட பாக்கித்தான் தெகுரீக்கே இன்சாபு கட்சியில் சேர்ந்தார்.  

## குடும்பம்
நிலோபர், அகமத் பக்தியார் என்பவரை மணந்தார். இவர்களுக்கு இரண்டு மகன்களும் மற்றும் ஒரு மகளும் உள்ளனர்.  

பாராசூட்டிலிருந்து குதித்த பிறகு இந்த அரவணைப்பை அவருக்கு தெரிவித்த ஒரு வாழ்த்தாகவே தான் கருதியதாக நிலோபர் விவரித்தார். 2005 காஷ்மீர் நிலநடுக்கத்தால் பாதிக்கப்பட்டவர்களுக்கு பணம் திரட்டுவதற்காக இந்த தாவல் திட்டமிடப்பட்டது.  

2007 மே 21 அன்று, சில ஆதாரங்களின்படி, பாராசூட் சர்ச்சை காரணமாக சுற்றுலாத்துறை அமைச்சர் பதவியை விட்டு விலகுவதாக நிலோபர் அறிவித்தார். பாக்கித்தானின் பிரதமர் சௌகத் அசீசு இந்த பதவி விலகலை நிராகரித்தார். ஆனால் நிலோபர் அவரை வலியுறுத்தி அதனை ஏற்கச் செய்தார். பத்வாவின் பின்னணியில் உள்ள மதகுருமார்கள் மீது வழக்குத் தொடர இவர் திட்டமிட்டார்.  

நிலோபர் தனக்கு எதிரான பத்வா பிரச்சாரம் குறித்து புகார் அளித்தார். மேலும் நாடாளுமன்ற நிலைக்குழுவிடம் தனது உயிருக்கு அச்சுறுத்தல் இருப்பதாகக் கூறினார். பின்னர், தனது அமைச்சரவை சகாக்கள் இந்த விவகாரத்தில் தனக்கு ஆதரவாக நிற்கத் தவறியதால் ஏமாற்றமடைந்ததாகக் கூறினார்.
# இரேணைட்டு



**இரேணைட்டு** (*Rheniite*) என்பது ReS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மிகவும் அரிதான இரேனியம் சல்பைடு கனிமம் என்று வகைப்படுத்தப்படுகிறது. முச்சரிவச்சுடன் - சமச்சீர் மைய முச்சரிவு படிக வகையில் படிகமாகிறது. எரிமலையின் செயல்பாட்டிலுள்ள சூடான எரிமலை வாய்களி காணப்படுகிறது.  

கண்டுபிடிக்கப்பட்ட இரேனியம் தனிமத்தின் தாதுக்களில் முதல் தாதுக்களில் இரேணைட்டு தாதுவும் ஒன்றாகும். அறியப்பட்ட மற்றொரு அங்கீகரிக்கப்பட்ட இரேனியம் கனிமமானது சல்பைடு தாதுவாகிய தர்கியானைட்டு ஆகும். மாலிப்டினைட் கனிமத்தில் 0.2% வரை ரைரேனியம் கிடைப்பதால், வணிகரீதியாக வெட்டியெடுக்கப்பட்ட அனைத்து இரேனியமும் மாலிப்டினம் சுரங்கத்தின் துணைப் பொருளாகப் பெறப்படுகிறது. சாப்பினைட்டு எனப்படும் மதிப்பிழந்த இரேனியம் சல்பைடு வழக்கொழிந்து விட்டது.  

வடகிழக்கு கிரேக்கத்தில் உள்ள பகோனி ராச்சி Mo-Cu-Te-Ag-Au படிவுகளில் இரேணைட்டு இருப்பது பதிவாகியுள்ளது. அங்கு இது தொடர்புடைய குவார்ட்சு இழைகளில் மாலிப்டினத்துடன் சேர்ந்து காணப்படுகிறது.  

இரேணைட்டு கனிமத்தை பன்னாட்டு கனிமவியல் சங்கம் Rhn என்ற குறியீட்டால் அடையாளப்படுத்துகிறது.
# பாத்திமா அலி


**பாத்திமா அலி** (*Fatima Ali*) ஆகஸ்ட் 8,1989-ஜனவரி 25,2019) ஓர் பாக்கித்தானில் பிறந்த அமெரிக்க சமையல்காரரும், உணவக உரிமையாளரும் மற்றும் தொலைக்காட்சி ஆளுமையும் ஆவார். உண்மைநிலை நிகழ்ச்சியான *சோப்டு* மற்றும் *டாப் செப்* என்ற சமையல் நிகழ்ச்சிகளில் வெற்றிகரமாக தோன்றியதற்காகவும் இவர் அறியப்படுகிறார். தனது எழுத்துக்காக மரணத்திற்குப் பிறகு ஜேம்ஸ் பியர்ட் அறக்கட்டளை விருதுகள் இருமுறை வழங்கப்பட்டது.  

## இளமை வாழ்க்கை.
பாத்திமா அலி, பாக்கித்தானின் கல்வியாளர் பராஸ் துரானி மற்றும் வழக்கறிஞர் அஸ்தார் அவுசாப் அலி ஆகியோரின் மகளாகப் பிறந்து வளர்ந்தார், கராச்சிக்கும் இலாகூருக்கும் இடையில் அடிக்கடி வாழ்ந்து வந்தார். இவர் கராச்சி இலக்கணப் பள்ளியில் தனது கல்வியைப் பயின்றார். 2016 முதல் 2018 வரை மற்றும் மீண்டும் மே 2022 முதல் பாக்கித்தானின் அரசு முதன்மை வழக்குரைஞராக இருந்தார். தனது தந்தை, பாட்டி மற்றும் தனது குடும்ப சமையல்காரர் காதிர் ஆகியோரிடமிருந்து சமைக்கக் கற்றுக்கொண்டார். தனது 18 வயதில் அமெரிக்காவுக்கு குடிபெயர்ந்து அமெரிக்க சமையல் நிறுவனத்தில் சேர்ந்து, 2011 இல் பட்டம் பெற்றார்.  

## தொழில் வாழ்க்கை
பாத்திமா அலி நியூயார்க்கு நகரிலுள்ள *கஃபே சென்ட்ரோ* என்ற உணவு விடுதியில் சமையல்காரராக தனது சமையல் வாழ்க்கையைத் தொடங்கினார். நியூயார்க் நகரில் தனது வாழ்க்கையைத் தொடர்ந்தார். மெக்கே எரால்ட் சதுக்கத்தில் உள்ள *ஸ்டெல்லா 34 ட்ரட்டோரியா* என்ற உணவு விடுதியில் தலைமை சமையல்காரராகவும், பின்னர் *லா ஃபோண்டா டெல் சோல்* என்ற உணவு விடுதியில் தலைமை சமையல்காரராகவும் ஆனார். ஆனாலும் மீண்டும் புற்றுநோயினால் பாதிக்கப்பட்ட இவர் தனது 29 வயதில் ஜனவரி 25,2019 அன்று கலிபோர்னியாவின் சான் மரினோவில் உள்ள தனது வீட்டில் காலமானார்.  

பாத்திமா பிப்ரவரி 2019 இல் இலாகூரில் அடக்கம் செய்யப்பட்டார். ஏப்ரல் 2019 இல், இவரது கட்டுரைக்காக மரணத்திற்குப் பிறகு *ஜேம்ஸ் பியர்ட்* அறக்கட்டளை விருது வழங்கப்பட்டது. தாராஜியா மோரெல் எழுதிய இவரது நினைவுக் குறிப்பு அக்டோபர் 2022 இல் வெளியிடப்பட்டது . இது ஜூன் 2023 இல் *ஜேம்ஸ் பியர்ட்* அறக்கட்டளை விருதைப் பெற்றது.
# மஜிதா ரிசிவி


நீதிபதி **மஜிதா ரிசிவி** (*Majida Rizvi*) பாக்கித்தான் உயர் நீதிமன்றத்தின் முதல் பெண் நீதிபதி ஆவார். இவர் உயர்நீதிமன்றங்கள் மற்றும் உச்ச நீதிமன்றத்தில் பயிற்சி பெற்றவர். மேலும், அம்தார்ட் சட்டப் பள்ளியில் சட்டம் கற்பித்தார். ஒரு எழுத்தாளராக இவர் பெண்கள் மற்றும் குழந்தைகளின் உரிமைகள் தொடர்பான சட்டப் பிரச்சினைகளில் நிபுணத்துவம் பெற்றவர். மேலும் பெண்களுக்கு எதிரான அனைத்து பாகுபாடுகளையும் அகற்றுவதற்கும் மனித உரிமைகளை ஆதரிப்பதற்கும் பல்வேறு அமைப்புகளுடன் தொடர்புடையவர்.
# சாகீன் சர்தார் அலி

**சாகீன் சர்தார் அலி** (*Shaheen Sardar Ali*) ஒரு பிரிட்டிஷ்- பாக்கித்தான் சட்டப் பேராசிரியரும், எழுத்தாளரும் ஆவார். இவர் முன்பு பாக்கித்தான் பெண்களின் நிலை குறித்த தேசிய ஆணையத்தின் தலைவராக பணியாற்றினார். ஐக்கிய இராச்சியத்தின் வார்விக் பல்கலைக்கழகத்தில் சட்டப் பேராசிரியராக உள்ளார்.  

## இளமை வாழ்க்கை
பஷ்தூன் இனத்தவரான சாகீன், 1955 ஆம் ஆண்டில் பாக்கித்தானில் உள்ள சுவாத்தில் பிறந்தார். பெசவர் பல்கலைக்கழகத்தில் அரசியல் அறிவியலில் பட்டமும், முதுகலை பட்டமும் பெற்றார். உதவித்தொகை மூலம் 1990 ஆம் ஆண்டில் இங்கிலாந்தின் ஹல் பல்கலைக்கழகத்தில் சர்வதேச சட்டத்தில் முதுகலைப் படித்தார். பின்னர் பாக்கித்தானுக்குத் திரும்பி 1995 இல் பெசவர் பல்கலைக்கழகத்தில் பேராசிரியராகப் பணியாற்றினார். மூன்று ஆண்டுகளுக்குப் பிறகு, இவர் ஐக்கிய இராச்சியத்திற்குத் திரும்பினார். அங்கு, வார்விக் பல்கலைக்கழகத்தில் சட்ட விரிவுரையாளராக கற்பித்தார். இவரது ஆராய்ச்சி மற்றும் கற்பித்தல் ஆர்வங்களில் மனித உரிமைகள், பெண்கள் மற்றும் குழந்தைகள் உரிமைகள் மற்றும் இசுலாமிய சட்டம் மற்றும் நீதித்துறை ஆகியவை அடங்கும்.  

சாகீன் அலி உருது, பஷ்து மற்றும் பஞ்சாபி மொழிகளில் சரளமாக பேசுகிறார். அரபு மொழி படிக்கவும் எழுதவும் தெரியும். மேலும் பாரசீக மொழி அறிவும் இவருக்கு உள்ளது. மேலும், இவர் சர்வதேச கலாச்சார மற்றும் கல்விக்கான அமைப்பு, உலக வங்கி, பெண்களுக்கான ஐக்கிய நாடுகளின் மேம்பாட்டு நிதியம், பன்னாட்டு தொழிலாளர் அமைப்பு , வட அமெரிக்க விண்வெளி பாதுகாப்பு கட்டளை மற்றும் குழந்தைகளின்ன் பாதுகாப்பிற்காக குரல் கொடுக்கும் சுவீடனைச் சேர்ந்த அமைப்பான இரட்டா பாரென் என்ற அமைப்பின் ஆலோசகராகவும், பாலினம் மற்றும் மேம்பாட்டுக்கான பிரித்தானிய மன்ற பணிக்குழுவின் உறுப்பினராகவும் பணியாற்றுகிறார். சாகீன் அலி அடிக்கடி வானொலி மற்றும் தொலைக்காட்சி நிகழ்ச்சிகளில் பங்களிப்பதோடு, நடப்பு விவகாரங்கள் மற்றும் விவாதங்களில் வர்ணனையாளராகவும் தோன்றுகிறார்..  

இவர் முன்னர் ஐக்கிய நாடுகள் மனித உரிமைகள் ஆணைய உறுப்பினராகவும் அதன் துணைத் தலைவராகவும் இருந்தார்.  

சாகீன், சர்தார் அலி என்பவரை மணந்தார். இவர்களுக்கு குல்சங்கா மற்றும் சாரா என்ற இரண்டு மகள்களும் இசுபந்தியார் என்ற ஒரு மகனும் உள்ளனர்.  

## படைப்புகள்
- *Gender and Human Rights in Islam and International Law: Equal Before Allah, Unequal Before Man?* (2000)
- *Development Processes: Some experiences from the North West Frontier of Pakistan* (2002)
- *Indigenous Peoples and Ethnic Minorities of Pakistan: Constitutional and Legal Perspectives* (2013)
# கலாசாலா பாபு


**கலாசலா பாபு** (*Kalasala Babu*) (1950-14 மே 2018) ஓர் இந்திய நடிகர் ஆவார். இவர் மேடை மற்றும் தொலைக்காட்சி தொடர்கள் மற்றும் திரைப்படங்களில் நடித்தார்.  

## மேடையில்
கல்லூரியில் படிக்கும்போது வானொலி நாடகங்களில் பாபு நடித்து வந்தார். 1973 இல் பட்டம் பெற்ற பிறகு, பாஞ்சஜன்யம் என்ற மலையாள நாடகத்தில் நடித்தார். அதில் இவரது நடிப்பு அனைவரலும் பாராட்டப்பட்டது. பின்னர், பாபுவுக்கு இரண்டு ஆண்டுகள் காளிதாசாகலா கேந்திரம் எனும் நாடக நிறுவனத்தில் நடித்தார். மேலும் மறைந்த ஓ. மாதவன் மற்றும் கே. டி. முகமது ஆகியோர் இவரை அடிக்கடி நடிக்க வைத்தனர்.  

1977 ஆம் ஆண்டில் *இனயே தேடி* என்ற தனது முதல் மலையாளத் திரைப்படத்தில் நடித்தார். பிறகு, பாபு தனது கலாசாலா என்ற தனது சொந்த நாடகக் குழுவை திருப்பூணித்துறையில் தொடங்கினார். அதன் பிறகு இவர் கலாசாலா பாபு என்று அழைக்கப்பட்டார். மேலும் திலகன் மற்றும் சுரசு போன்ற கலைஞர்கள் இவரது நாடகத்தில் நடித்து வந்தனர். சுரசு எழுதிய *தலவட்டம்* என்ற நாடகத்துடன் இந்த குழு தனது மேடை நிகழ்ச்சியைத் தொடங்கியது. இது ஒரு பெரிய வெற்றியாக மாறியது. பி. ஜே. ஆண்டனி, சிறீமூலநகரம் விஜயன், என். என். பிள்ளை போன்ற புகழ்பெற்ற நபர்களால் மொத்தம் ஒன்பது நாடகங்கள் மேடையேறியது. இந்தக் குழு 1980 வரை செயல்பட்டது.  

பின்னர், பாபு சில ஆண்டுகள் நாடக நிறுவனமான சாலக்குடி சாரதியுடனும் பணியாற்றினார். 14 மே 2018 அன்று தனது 68 வயதில் இறந்தார்.
# பாமிதா ரியாஸ்


**பாமிதா ரியாஸ்** (, ; 28 ஜூலை 1946 - 21 நவம்பர் 2018) ஓர் உருது எழுத்தாளரும், கவிஞரும் மற்றும் பாக்கித்தானைச் சேர்ந்த ஆர்வலரும் ஆவார். *கோதாவரி*, *காட்-இ மர்முஸ்*, *கானா இ ஆப் ஓ கில்* போன்ற பல புத்தகங்களை இவர் எழுதியுள்ளார். மேலும் ஜலாலுதீன் ரூமி எழுதிய மஸ்னவி என்ற இலக்கிய படைப்பை பாரசீகத்திலிருந்து உருது மொழிக்கு மொழிபெயர்த்தார். 15 க்கும் மேற்பட்ட புனைகதை மற்றும் கவிதை புத்தகங்களை எழுதிய இவர் சர்ச்சைகளின் மையமாக இருந்தார். இவரது இரண்டாவது வசனத் தொகுப்பான *பதன் தரீதா* வெளிவந்தபோது, இவர் தனது படைப்புகளில் பாலின வெளிப்பாடுகளைப் பயன்படுத்தியதாக குற்றம் சாட்டப்பட்டார். அதுவரை இவரது வசனத்தில் நிலவிய கருப்பொருள்கள் பெண் எழுத்தாளர்களுக்கு தடைசெய்யப்பட்டவையாக கருதப்பட்டன. ஷா அப்துல் லத்தீப் பிடாய் மற்றும் ஷேக் அயாஸ் ஆகியோரின் படைப்புகளை சிந்தியிலிருந்து உருது மொழிக்கு மொழிபெயர்த்தார். பாக்கித்தான் நாட்டின் அரசுத்தலைவர் சியா-உல்-ஹக்கின் மத கொடுங்கோன்மையிலிருந்து தப்பியோடிய பாமிதா ரியாஸ், இந்தியாவில் தஞ்சம் புகுந்து ஏழு ஆண்டுகள் இங்கேயே கழித்தார்.  

இவரது, *அப்னா ஜுர்ம் சபித் ஹே* என்ற கவிதைத் தொகுப்பில் சியா-உல்-ஹக்கின் சர்வாதிகாரத்தின் கீழ் தனது தாயகத்தின் அனுபவத்தை பிரதிபலித்திருந்தார். சிமோன் த பொவார், நசீம் இக்மெட், பாப்லோ நெருடா மற்றும் இழான் பவுல் சார்த்ர ஆகியோருடன் பாமியா ரியாஸும் ஒப்பிடப்படுகிறார்.  

## பாக்கித்தானில் செயல்பாடு
பாமிதா ரியாஸ், *அவாஸ்* என்ற தனது சொந்த உருது வெளியீட்டைத் தொடங்குவதற்கு முன்பு கராச்சி நகரில் ஒரு விளம்பர நிறுவனத்தில் பணியாற்றினார். அதன் தாராளவாத மற்றும் அரசியல் ரீதியான உள்ளடக்கம் சியா சகாப்தத்தில் கவனத்தை ஈர்த்தது. பாமிதா மற்றும் இவரது கணவர் உஜான் மீது பல்வேறு குற்றங்கள் சுமத்தப்பட்டன. இதழ் மூடப்பட்டது. மேலும் உஜான் சிறையில் அடைக்கப்பட்டார்.  

## இந்தியாவில் தஞ்சமடைடதல்
பாமிதா ரியாஸ் தனது அரசியல் சித்தாந்தத்தின் காரணமாக சவால்களை எதிர்கொண்டார். பாக்கித்தானின் அரசுத் தலைவர் சியா-உல்-ஹக்கின் சர்வாதிகார ஆட்சியின் போது இவருக்கு எதிராக 10 க்கும் மேற்பட்ட குற்றவியல் குற்றச்சாட்டுகள் பதிவு செய்யப்பட்டன. இவரும் இவரது கணவரும் கைது செய்யப்பட்டனர். சிறைக்கு அழைத்துச் செல்லப்படுவதற்கு முன்பு இவரது ஆதரவாளர் ஒருவரால் பிணையில் விடுவிக்கப்பட்டார். இந்த நேரத்தில் இந்தியாவிலிருந்து கவிதைகளை படிப்பதற்கான முசைரா அழைப்பு வந்தது. இதனை பயன்படுத்திக் கொண்ட இவர் தனது சகோதரி மற்றும் இரண்டு சிறிய குழந்தைகளுடன் இந்தியாவுக்கு தப்பிச் சென்றார். இவரது நண்பரும், புகழ்பெற்ற கவிஞருமான அம்ரிதா பிரீதம், பாமிதா ரியாஸ் சார்பாக அப்போதைய பிரதமர் இந்திரா காந்தியுடன் பேசி இந்தியவில் தஞ்சம் அடைய வைத்தார். நாடு திரும்பிய இவர் பாக்கித்தானில் ஒரு அன்பான வரவேற்பைப் பெற்றார்.  

மார்ச் 8,2014 அன்று, இந்தியாவில் சகிப்புத்தன்மை குறித்த கவலைகள் அதிகரித்து வரும் பின்னணியில், பாமிதா ரியாஸ் “*தும் பில்குல் ஹம் ஜெய்ஸி நிக்லே தம் பால் கல் ஹம் ஜெய்ஸ் நக்லே*” என்ற தனது கவிதை கருத்தரங்கை *“ஹம் குணஹகார் ஔரதேன்-ஹம் கங்கார் அவுர்தேன்”* என்ற பெயரில் படித்தார்.. இந்த கவிதை இந்தியாவில் வளர்ந்து வரும் இந்துத்துவாவையும், சியா-உல்-ஹக்கின் ஆட்சியின் போது பாக்கித்தானில் இசுலாமியஅடிப்படைவாதத்தின் எழுச்சியையும் ஒப்பிடுகிறது.  

## இறப்பு
பாமிதா ரியாஸ் 21 நவம்பர் 2018 அன்று தனது 72 வயதில் இறந்தார்.